Us presentem una proposta elaborada pel professor Xavier Cortès de l'escola Mare de Déu de la Mercè per a l'aprofitament didàctic dels recursos compartits per l'Arxiu a les xarxes socials
Alumnes amb el seu professor Xavier Cortés fent recerca a l'Arxiu Comarcal del Baix Llobregat.
Alumnes d'ESO del Col·legi Mare de Déu de la Mercè visitant una exposició.
Les xarxes socials formen part de la nostra vida.
Qui no ha penjat una fotografia a l'Instagram, ha fet una piulada a Twitter o ha escrit al mur de Facebook?
Les organitzacions també han creat perfils propis i són actors dinàmics a les xarxes socials.
Com a professor de Socials, vaig pensar elaborar una proposta per aprofitar els recursos que posa l'Arxiu Comarcal del Baix Llobregat (ACBL) a les xarxes socials, amb l'objectiu de treballar-los amb els alumnes.
Per això vaig buscar un marc tecnològic adequat que, en aquest cas, va ser la plataforma Mobile History Maps, una eina que permet crear escenaris de treball com el que us proposem amb el nom de. ( https://mhm.mobileworldcapital.com/ca_ES/escenari/2053/showedit )
Com es pot veure l'escenari està, ara per ara, només en català, però el pròxim curs s'afegiran altres idiomes que permetran treballar la plataforma MHM.
A través d'aquesta eina hem geolocalitzat diferents punts que corresponen a serveis, entitats i llocs emblemàtics de la ciutat, els quals s'han vinculat amb recursos que l'Arxiu ha posat a la xarxa.
El contingut de les aportacions s'ha construït a partir dels fons i documents que l'ACBL ha compartit a Instagram, Twitter, Facebook i el web.
Com a exemples per il·lustrar-ho, us proposem que aneu al mapa, concretament al Punt, cliqueu a sobre i podreu accedir a diferents aportacions.
S'han recollit les notícies que l'ACBL ha penjat a Facebook, Twitter i Instagram i que ens il·lustren la seva història i funcions.
Si feu el mateix amb el Punt, hi cliqueu, podreu també accedir a un nombre important d'aportacions sobre aquesta temàtica.
Podreu llegir totel que l'ACBL ha difós sobre les dones i els seus rols a les xarxes socials en base als seus fons.
Un comentari, el Punt està geolocalitzat en el mapa a la Plaça 8 de març.
Per últim, visiteu el Punt i cliqueu, i novament podreu accedir a les diferents aportacions, que com abans ens permeten apropar-nos a la tradició roserista de la ciutat a través de les notícies difoses per les xarxes socials per l'ACBL.
Aquest Punt se situa a la Plaça Pere Dot, dedicada al gran roserista local i de fama mundial.
Per concloure, quina utilitat a tot això s'ha donat com a docent?
Les xarxes socials són una eina d'ús habitual per part dels alumnes.
L'ACBL té una presència activa en aquestes.
La ciutat, com a realitat propera on interactua l'alumne, és una eina molt útil per la classe de Socials.
D'aquí l'aposta per la geolocalizació.
Segons nosaltres, quina ha estat la novetat de la proposta?
La interconnexió entre les tecnologies, l'entorn i els continguts que ofereix l'Arxiu a través de la difusió dels seus fons en les xarxes socials.
Com a docent considero que és un camí d'explotació didàctica nou que permet que els alumnes pugin construir i transformar coneixement, tot apropant-se als seus fons i funcions de l'Arxiu a través de les xarxes socials.
Col·legi Mare de Déu de la Mercè (Sant Feliu de Llobregat)